MadridEl consell de ministres ha aprovat aquest divendres encarregar a Adif la construcció de la connexió del corredor mediterrani amb la línia d'alta velocitat Madrid-Barcelona-frontera francesa, és a dir, el tram de Vandellòs a l'àrea de Tarragona. Aquesta tasca inclou la redacció i aprovació dels projectes que no hagin estat aprovats pel ministeri de Foment, així com l'aprovació econòmica dels projectes i incidències de contractes que estiguin en tramitació i les obligacions derivades del compliment dels condicionants ambientals que s'exigeixin. També inclou la realització de les obres i instal·lacions necessàries per executar la connexió.\nAdif assumirà tots els contractes que hagin estat licitats o adjudicats per la direcció general de Ferrocarrils del ministeri de Foment per a la redacció i aprovació dels projectes pendents, l'execució i el seguiment de les obres d'aquesta infraestructura i el suport a expropiacions. En aquest sentit, es lliuraran a Adif els actius relacionats amb les inversions executades per la direcció general de Ferrocarrils per a la construcció de la connexió del corredor mediterrani.\nSegons informa el ministeri de Foment, el deute que generi Adif per finançar les actuacions serà abonat per l'Estat en els termes que consideri un futur contracte programa o que s'indiquin en l'instrument que es formalitzi. Tot, però, en el marc del pressupost autoritzat pel ministeri d'Hisenda i Administracions Públiques.\nAdif connexió corredor Mediterrani TAV


El temporal deixa esvorancs i despreniments a dos passejos marítims de l'Estartit - AraGirona\nDiumenge, 19 de maig de 2013 13:41 h\nACN - Torroella de Montgrí Baix Empordà Dijous, 7.3.2013. 16:07 h\nEstartit, esvorancs, llevantada, marítim, passeig, temporal\tTweet\nEl temporal i la mala mar d'aquests últimes dies ha provocat greus desperfectes al passeig d'Els Griells i el camí del Molinet de l'Estartit. Concretament, la llevantada ha provocat l'ensorrament parcial d'una part del passeig d'Els Griells, entre els carrers Assutzena i el Gerani, reconstruït l'any passat després de la llevantada de l'any 2008. D'altra banda, el fort onatge dels últims dies ha provocat diversos esvorancs al llarg del passeig del Molinet i una gran fissura per on penetra l'aigua del mar. De moment, l'Ajuntament de Torroella de Montgrí ja ha encarregat dos informes tècnics i, des del consistori, demanen solucions urgents. Pel que fa al passeig Els Griells, el tram afectat és el que es troba entre els carrers Assutzena i del Gerani. Justament el mateix sector que ja es va reconstruir l'any passat després de les destrosses de la llevantada del 2008. Les onades i les fortes pluges d'aquests últimes dies han provocat que l'assentament de l'estructura i, en algun punt, s'observen petites incidències sense rellevància estructural. Segons el consistori, la zona afectada és inestable i suposa un perill greu tant per a les persones com per a les finques, béns d'espai públic i edificacions privades de la urbanització propera. La força de les onades ha descalçat el ferm del passeig que s'ha enfonsat en diversos punts. Per aquest motiu, els responsables municipals alerten que si es repeteix un episodi de pluges i mala mar tant fort com aquest, el mar erosionarà directament la zona verda dels edificis que limiten amb el front marítim. Un "sortidor marítim" al passeig Molinet D'altra banda, en el passeig Molinet s'ha trobat una gran fissura per on penetra i s'escola l'aigua de mar com un sortidor marí. Aquest tram era una de les zones que, fins ara, estava obert al trànsit de vehicles i de vianants. A més, també s'han detectat diversos despreniments i esvorancs. Davant d'aquesta situació, el consistori ha decidit prohibir el pas de vianants per aquesta zona i ha acordat els trams. A més, ha encarregat dos informes tècnics sobre el passeig Molinet. Aquest dijous al matí, l'alcalde de Torroella de Montgrí, Jordi Cordón, i la presidenta del Consell Municipal de l'Estartit, Sílvia Comas, han visitat la zona per valorar els danys. Els representats públics s'han trobat amb diversos tècnics de Costes que visitaven el passeig d'Els Griells i estaven elaborant un informe de la situació. Cordón i Comas han reclamat solucions urgents per als trams afectats per evitar possibles mals majors de cara al futur. Des del consistori recorden que, ara fa temps, ja s'havia alertat que el municipi podia viure una situació com aquesta. L'alcalde ha subratllat que cal una solució definitiva a aquesta mena de problemàtiques que, segons el batlle, cada any s'agreugen més a causa dels canvis en la dinàmica dels corrents marítims i dels vents.


A taula: de gener 2008\nHem anat a Can Frai en diverses ocasions, però una de les coses que més ens agrada és l'arròs caldós amb llamàntol que fan: una meravella. De fet, el primer cop que el vam menjar ens va incitar a fer-lo nosaltres mateixos (i també va quedar molt bo). Doncs diumenge passat hi vam tornar i també vam demanar l'arròs. És un lloc molt curiós, una masia antiga restaurada, amb el seu pou i safareig originals. Recomanable.\nRestaurant Can Frai: Sant Pere, 11 08911 Badalona Mapa Telèfon: 93 384 07 18\nDissabte al vespre, i contra el persistent criteri de la mestressa, vaig aconseguir posar-m'hi i fer un pa seminou. La recepta és la mateixa que ja havia fet servir pels panets de la setmana passada, però aquest cop en una sola peça i amb llavors de rosella espolsades per sobre. Com que era tard i ja havíem sopat, ens vam haver d'esperar al matí següent per tastar-lo, però, tot i les hores passades, va quedar molt bo: la molla densa, com a mi m'agrada, i aquella consistència de pa de poble. Home, l'hauria preferit més cruixent i encara tebi, però no eren hores.\nAra només hem d'acabar de trobar el punt de cocció idoni perquè no es cou uniformement: per sota estava torrat -com Déu mana-, però per sobre potser era un pèl massa blanc. En aquest punt tampoc ens posem d'acord, però sempre el podem tallar com un entrepà i tots contents.\nUna altra de les receptes que venien amb la panificadora i que encara no havíem tastat: el pa de llet. Està BONÍSSIM. De fet, és com un pa bàsic però la mantega i la llet li donen un gustet encara més bo. Exquisit per esmorzar. No és dolç però té un gust més bo que el pa "normal" i congelat també queda molt bo després.\nMantega: 40 gr.\nSal: 1 cullerada cafè\nSucre: 2 cullerades soperes\nLlet: 200 ml\nFarina: 310 gr.\nLlevat sec forner: 1 cullerada cafè\nPrograma 1 Panificadora Moulinex, 500 gr., daurat alt\nCuinat per Ro Temes Panificadora i pans, Receptes\nTot i que últimament no fem entrades sobre el tema, continuem fent pa a la panificadora però com a "aficionats": ni masses mare, ni donar forma al pa nosaltres mateixos, ni coure'l al forn (ho tenim encara com a assignatura pendent). De moment, posem els ingredients (amb algunes variacions i nous productes) a la panificadora i la programem perquè surti de bon matí i de moment tot surt molt bé.\nAquí teniu una petita variació a la recepta de pa francès, que és molt bàsica però dóna molt bon resultat: afegir mantega. La fórmula la va trobar el Ru (que és qui s'encarrega últimament de fer el pa) i ha quedat boníssim: es nota una mic el gustet a mantega i està més esponjós.\nAigua: 275 ml.\nSal: 2 cullerades de cafè\nFarina: 465 g.\nLlevat de forner (en pols): 1 cullerada de cafè\nMantega: un trosset (a ull)\nPanificadora Moulinex, programa 3, 750 gr., crosta daurada\nL'altre dia vaig fer aquesta recepta de Los fogones de mi casa i ha estat tot un èxit: és com la clàssica coca però amb un sabor més contundent, una mica com de tarta de santiago (perquè porta ametlla molta) i amb el regust de la llimona. De fet, la Marta comenta que es pot substituir l'ametlla per coco i també queda bona (ho he de provar!). La recepta és la següent (a la seva entrada teniu la versió per termomix).\n300 gr. sucre\n1 sobre llevat químic (Royal)\n100 gr. ametlla molta (també es pot fer servir coco ratllat)\n125 ml oli oliva\nEs barregen els ingredients: ous, sucre, llet, llimona, canyella; a continuació l'ametlla i l'oli. Per últim la farina i el llevat. Es posa a forn ben calent uns 30-45 minuts.\nJa fa unes quantes setmanes que vam comprar aquest llibre: Hornear pan, pastas y pasteles, del Dan Lepard, del que tan ha après Iban. De fet són receptes de Baker & Spice, un forn especialment curós amb la qualitat dels ingredients i el procés d'elaboració del pa i dels pastissos. Per exemple, fan els seus croissants amb una mantega francesa sense sal i amb denominació d'origen: l'Escure, que segons ells és la millor que existeix (tot i que Iban ja ens ha informat de l'existència d'altres mantegues que també semblen tenir aquest títol). El llibre es divideix en quatre apartats:\nHornear con levaduras silvestres. On es parla de les masses mare de llevat silvestre, els pans de massa àcida. El que més m'ha cridat l'atenció és que utilitzen, entre d'altres ingredients, iogurts, sucs de poma i panses (per exemple a la massa mare de massa àcida de San Francisco), o amb mel i suc de taronja (a la biga àcida i el levain francès bàsic de Jason).\nElaboración de pan con levaduras industriales\nPasteles y galletas. Que conté una suggerent recepta de pastís de pastanaga que penso fer (tot i que jo en faig un que surt molt bé)\nPastas. On es detallen les receptes de la pasta de full, els croissants i un pastís de peres tatin que fa molt bona pinta.\nLa veritat és que amb la lectura venen moltes ganes de tornar a Londres només per comprar al seu forn els pans i pastissos que comenten. Nosaltres encara tenim pendent l'elaboració de la massa mare (seguint les excel·lents lliçons d'Iban) i /o l'elaboració de pa però coent-lo amb una altra forma (rodona, en forma de barra o en petits panets) al forn (que estem pendents de canviar per un de millor, tot i que encara no sabem quin)\nCuinat per Ro Temes Llibres, Londres, Panificadora i pans, Pastisseries\nAvui he acabat de llegir aquest llibre del Xavier Moret (el primer del 2008!). Una molt bona lectura, molt ben escrita, amb gràcia i amb un suggerent contingut. De fet, m'agraden molt els llibres de viatges del Xavier Moret, un enamorat no tan sols de la bona taula sinó també dels viatges: recomano sobretot el del viatge per la costa oest dels USA, el d'Austràlia i el d'Islàndia.\nLlegint aquest llibre et venen moltes ganes de visitar, no tan sols el restaurant sinó la mateixa cala on s'ubica el restaurant. De fet és la possibilitat més real perquè aconseguir reserva en el seu restaurant és una tasca gairebé impossible. Per qui vulgui veure una mica el paisatge, a Laboratorio de cocina hi ha unes fotos molt guapes de la zona (a més de fotus, al bloc del Carlos trobareu unes receptes boníssimes).\nEl contingut del llibre és la història de tot aquest procés de elBulli, ple d'anècdotes i vivències a partir de les indagacions de l'autor. Trobareu informació de tot tipus, tan curioses com el truc que van utilitzar per aconseguir el gust característic de graellada per a la "graellada de verdures": posar un tros de carbó al roig dins de l'oli d'amanir. Per últim, destaco un comentari del Xavier Moret sobre el tipus de cuina que es fa a elBulli:\n"Si l'objectiu és l'emoció, no hi ha dubte que elBulli l'aconsegueix amb escreix, amb el permís dels escèptics i dels tradicionalistes militants. A elBulli tot es trasbalsa: el que imagines dolç passa a ser salat, les temperatures són diferents de les tradicionals, la cervesa es fa sòlida i la truita líquida, un sorbet o un tall de síndria es pot passar per la graella, un ravioli és de qualsevol cosa menys de pasta, les croquetes són líquides, les paelles deconstruïdes i les textures s'ofereixen en un ventall amplíssim d'elaboracions. És com si a un alquimista del sector més divertit, o a un savi penjat d'un núvol, li hagués donat per trastocar la cuina tradicional per tal de crear constantment nous plats, noves sorpreses, nous plaers, noves emocions" (p. 155)\nXavier Moret, elBulli des de dins: biografia d'un restaurant. Barcelona: RBA, 2007, 267 p.\nCuinat per Ro Temes Blocs, Llibres, Restaurants


Des de la regidoria de Promoció econòmica s'ha format part de l'equip de treball per a la formació d'aquesta associació\nDesprés d'un any i mig de feina, l'àmbit de la B-30 es va presentar públicament ahir a Barcelona. Representants de més de 60 organitzacions, ajuntaments - entre ells Polinyà-, universitats, sindicats, parcs tecnològics, patronals i empreses s'han reunit a la Casa de la Llotja per presentar les línies de futur d'aquest àmbit d'activitat econòmica, empresarial, acadèmica i d'innovació tecnològica.\nLa voluntat de l'associació de l'àmbit B-30 és reforçar aquest territori com a complement de l'Àrea Metropolitana, però sobretot contribuint a posicionar la B-30, però també Catalunya, com un dels pols industrials més importants del sud d'Europa.\nEl passat 17 d'octubre el plenari de la B-30 es va reunir a l'Ajuntament de Mollet del Vallès per validar definitivament els estatuts de la nova associació, així com presentar el pla de treball.\nEn aquest any i mig ha funcionat una Comissió de Territori i han començat els seus treballs una Comissió de Formació i una d'Innovació.\nL'àmbit B-30 és la voluntat d'ajuntaments, universitats, empreses, sindicats i patronals que, atenent les potencialitats del territori i la voluntat de promoure el seu desenvolupament, han acordat definir una estratègia de col·laboració entre empreses, centres de recerca, universitats, ajuntaments, organitzacions empresarials, organitzacions sindicals i governs per potenciar la zona industrial i tecnològica que comprèn tot aquest eix i posicionar-la com una de les regions industrials amb més potencial innovador de Catalunya, Espanya i, amb vocació de ser-ho, del sud d'Europa.\nL'àmbit B-30 té tots els elements per fer competitiva la indústria, com també té voluntat per fer que el treball conjunt dels agents la faci més competitiva: recerca, innovació, competitivitat, exportació, àmbit atractiu per a la inversió...\nL'àmbit B-30 disposa d'un seguit d'equipaments i empreses que aporten un potencial extraordinari. D'una banda, hi ha el Parc de l'Alba, que acull el laboratori de llum del sincrotró Alba i que, amb 340 hectàrees, és un dels equipaments de recerca més avançats del món. En un altre ordre de coses, la B-30 té la Universitat Autònoma de Barcelona, que forma part de la xarxa de Campus d'Excel·lència Internacional; amb el seu Parc de Recerca UAB, amb 30 instituts de recerca i més de 4.000 investigadors. La Universitat Politècnica de Catalunya amb l'escola Tècnica Superior d'Arquitectura, Esade-Creàpolis, la Universitat Internacional de Catalunya, o l'ESDi a Sabadell complementen una notable oferta universitària. Molt proper a aquestes installacions hi ha el Parc Tecnològic del Vallès, amb 150 empreses installades i on treballen 2.910 persones. A més, hi ha 23 centres de recerca que es troben situats, majoritàriament, als campus universitaris i als parcs científics i tecnològics, amb prop de 30.000 m2.\nrepresentants de les organitzacions que formen l'àmbit de la B-30, entre ells l'alcalde de Polinyà


Dilluns 10:00-13:00 h\nEl contingut del curs gravitarà sobre el progrés de l’escriptura dels alumnes i la discussió de les noves dificultats que presenti cada projecte. Es concreta així:\nLectura, anàlisi i comentari de contes i de reculls de contes.\nExploració de textos utilitzats com a models de referència.\nEstudi dels diferents mètodes per donar un contingut unitari i atractiu a un llibre de contes.\nL’objectiu principal d’enguany és enllestir l’escriptura dels contes que compondran el volum planificat a Conte I i continuat durant el curs de Conte II, sabent donar la forma definitiva al llibre. Per matricular-se al grup de Fi de projecte de conte és imprescindible haver cursat Narrativa, Conte I i Conte II. Aquest objectiu fonamental n’inclou d’altres:\nReforçar l’autoconeixement de cadascú com a autor o autora, explorant la veu narrativa pròpia, el to i l’estil.\nDeterminar quins són els punts forts i febles a l’hora de configurar un recull: mecanismes d’enllaç, ecos, ressonàncies, correspondències, disposició i ordre dels textos, ritmes, intensitats, tons, registres, etc.\nObservar i entendre la vinculació entre els contes, l’ordenació de l’obra, la relació amb el títol del llibre.\nEnfortir l’estructura dels contes i vigilar que no sigui excessivament repetitiva en el context del recull.\nTreballar intensament cadascun dels contes abans de donar-lo per acabat.\nExposar qüestions generals i específiques que afecten, un cop fet el procés d’escriptura dels contes, la confecció d’un recull d’aquest gènere.\nAnalitzar els contes escrits pels alumnes segons els recursos adquirits, valorant-ne especialment el llenguatge i l’estil: puntuació, ritme de les frases, incisos, connectors, depuració de repeticions i continguts superflus, adequació i enriquiment del lèxic, etc.\nEl curs s’imparteix en català. Els alumnes lliuraran els exercicis en català.\nLa base del curs és la lectura i l’anàlisi detallades i en profunditat de cadascun dels projectes personals.\nLa professora valorarà a classe els contes escrits pels alumnes, assenyalant de forma didàctica els recursos que podrien haver utilitzat per fer més eficaços els seus escrits.\nTothom participarà de manera activa en totes les sessions, fet que implica, d’una banda, exposar intencions i dubtes de la feina pròpia realitzada i, de l’altra, llegir i comentar els treballs dels altres.\nEs llegiran i comentaran a classe contes i reculls de contes d’escriptors coneguts.\nCom a complement subsidiari però de suport molt profitós per al bon progrés dels projectes personals, se suggeriran periòdicament, i en funció de necessitats i dinàmiques específiques, lectures i anàlisis d’obres de referència, entre les quals rebran una atenció especial els treballs de preceptiva estilística i narrativa i tots aquells que tinguin una aplicació directa en els projectes personals.\nEls textos que s’han d’abordar en cada sessió, amb una extensió màxima per alumne de 12.000 caràcters amb espais inclosos, hauran de ser lliurats en suport paper a la professora. A la resta de persones del grup es podran trametre en suport paper o, per correu electrònic, en suport digital.\nAnderson-Imbert, Enrique, Teoría y técnica del cuento, Barcelona: Ariel, 1992.\nAutors diversos, Passió pel conte, Argentona: Voliana Edicions, 2018.\nBeltrán Almería, Luis, “El cuento como género literario”, dins Teoria e interpretación del cuento, Madrid: Perspectivas Hispánicas, 1997.\nBosch, Juan, “Apuntes sobre el arte de escribir cuentos”, dins Cuentos más que completos, Mèxic: Taurus, 2001. [Es troba digitalment a Ciudad Seva].\nBosch, Juan, Teoría del cuento, Mérida: Universidad de los Andes, 1967.\nCortázar, Julio, “Algunos aspectos del cuento”, Casa de las Américas, 11, 15-16, 1962-1963. [http://www.literatura.us/cortazar/aspectos.html].\nCortázar, Julio, “Del cuento breve y sus alrededores”, Último Round, Mèxic: Siglo XXI, 1969, p. 35-45.\nCortázar, Julio, Clases de literatura, Barcelona: Alfaguara, 2014.\nGrau, Isidre, L’arquitectura del conte, Barcelona: Godall edicions, 2016.\nKohan, Silvia Adela, La trama del cuento y la novela, Barcelona: Alba editorial, 2007.\nLodge, David, L’art de la ficció, traducció al català, introducció i notes de Montserrat Lunati Maruny i Jordi Larios Aznar, Barcelona: Empúries, 2001.\nPaper de vidre, 24 contes al dia, Barcelona: Godall, 2018.\nPropp, Vladimir, Morfología del cuento, Madrid: Akal, 1998.\nSalter, James, L’art de la ficció. Sobre llegir i escriure, traducció al català d’Albert Torrescasana amb pròleg d’Eduard Márquez, Barcelona: L’Altra Editorial, 2017.\nSargatal, Alfred, Introducción al cuento literario, Barcelona: Laertes, 2004.


Portfoli del 21A: Ramon Muntaner "Na Mercadera, una dona que esdevé heroïna popular"\nRamon Muntaner "Na Mercadera, una dona que esdevé heroïna popular"\nAquest fragment que comentaré de "Na Mercadera, una dona que esdevé heroïna popular" que va ser escrit per Ramon Muntaner, escriptor que dóna més rellevança a les dones lluitadores com aquesta dona que es guerrera. Ramon Muntaner va ser un escriptor d'origen catalá que, per circumstàncies adverses provocades per les invasions, va tindre que anarse'n a viure a València, on va començar a escriure una crónica en 1325.\nEl génere literari al que pertany aquest fragment és correspon a una crónica que tracta d'una dona que és una guerrera que es dedicà a la mercaderia, però a la vegada es una dona molt lluitadora ja que es va enfrontar a un cavaller de França. Aquest fragment no presenta cap vulgarisme destacable.\nLa tesi del fragment és l'elogi de la dona, ja que Ramon Muntaner defonsava que la dona tenia els mateixos drets que els homens així com el dret de tindre una ánima guerrera, cavalleresca i lluitadora, amb aquestos relats preten que el seu public siga els homes masclistes, ja que l'época on va ser escrita la crónica va ser al segle XIV a l'Edat Mitjana, on les dones no tenien cap dret ni gaudien de molta llibertat.\nEl fragment té una estructura sencilla, sense vulgarismes ni paraules difícils, açò façilita el seu enteniment i confirma que aquest fragment anava dirigit a un public lla.\nLa meua opinió sobre aquest fragment es que m'ha agrada tmolt aquest tipus de textos ja que ens demostra que hi havia gent que eixía del estereotips de l'época, com aquest escriptor, ja que es poc habitual que un home a l'Edat Mitjana tinguera aquest tipus de pensament cap a la dona.\nPublicat per Bryan Alexander a 23:54\nEtiqueta amb NOM de l'autor/a i TEMA: Cifuentes J, Comentari de prosa narrativa, TORRES BA


Sichel i Boric s'imposen per ser els candidats presidencials de la dreta i l'esquerra a Xile\nPublicat 19/07/2021 11:56CET\nSEBASTIÁN BELTRÁN GAETE / AGENCIA UNO - Archivo\nSebastián Sichel, de Chile Vamos (dreta), i Gabriel Boric, d'Apruebo Dignidad (esquerra), han estat elegits en les primàries d'aquest diumenge candidats per a les eleccions presidencials previstes el pròxim 21 de novembre a Xile.\nA Chile Vamos, bloc format per Unión Demócrata Independiente (UDI), Renovación Nacional (RN), Partido Regionalista Independiente (PRI) i Evolución Política (Evópoli), l'exministre Sichel s'ha imposat amb el 49,08 per cent dels vots.\nEn el cas del pacte Apruebo Dignidad, conformat pel Partido Comunista (PCCh), Revolución Democrática (RD), Convergencia Social (CS), Partido Comunes y la Federación Regionalista Verde Social (FRVS), el diputat de CS Boric s'ha imposat amb el 60,43 per cent dels vots.\nUn total de 14.627.477 xilens estaven cridats a participar en aquest procés. Amb el 99,78 per cent dels vots escrutats, el Servicio Electoral (Servel) en registra 3.132.281 la qual cosa suposa les primàries amb més participació fins avui indica 'La Tercera'.\nEl president del país sud-americà, Sebastián Piñera, ha felicitat tots dos candidats a través del seu compte de Twitter. "Felicito Sebastián Sichel pel seu gran i esperançador triomf i agraeixo l'aportació de tots els candidats de Chile Vamos", ha dit.\nTotes dues formacions han rebut més d'un milió de vots, en el cas de l'oficialista 1.341.925 mentre que Apruebo Dignidad ha comptabilitzat 1.747.691 sufragis, la qual cosa suposa 405.766 vots més i mostra qui podria guanyar les presidencials.


AREA DE SERVEIS ( divendres 6 de juliol)\n06/07/2001 Medi Ambient\nAra mateix a Palamós tenim una temperatura de 30 graus. Avui de nou un dia en el que ha predominat la nuvolositat durant bona part de la jornada, tot i que fa una estona ha sortit el sol. Demà dissabte s´espera un dia similar amb intèrvals de sol i de núvols. En canvi de cara al diumenge, s´espera que el sol llueixi durant la major part del dia. Les temperatures seran altes. Pel que fa a les platges, si ahir parlavem de que per Creu Roja va ser un dia especialment complicat, hem de dir que avui ha estat igual o pitjor sobretot pel que fa a la platja de la Fosca on també s´ha hagut de col·locar la bandera vermella de prohibit banyar-se pel temporal de Llevant. Tot i aquesta indicació una desena de persones han hagut de ser rescatades de l´aigua. Connectem amb directe amb Creu Roja, Juli Vázquez bon estiu.\nLa farmàcia Álvarez situada al carrer Xaloc 25, és la que està de torn avui a Palamós.Tot seguit us anunciem les principals activitats lúdiques i culturals pel cap de setmana.\nAvui divendres una nova proposta de balls de saló organitzada per l´Àrea de Turisme de l´Ajuntament de Palamós. Aquest cop serà el conjunt "Channel" qui ofereixi el seu repertori a partir de les 10 de la nit.\nTambé avui divendres però en aquest cas a Santa Cristina d´Aro, actuació de l´Orquesta de Cambra de Cambra Baix Empordà. El lloc serà l´Església.\nDissabte a Calella de Palafrugell hi ha la trentacinquena edició de la tradicional Cantada d´havaneres. Novament la platja del Port Bo serà l´escenari d´aquesta iniciativa que començarà a dos quarts d´onze de la nit, i que comptarà amb les actuacions de Port Bo, Peix Fregit Duet, Mariners de Riera, Veus dels Pescadors i Arrels de la Terra Ferma.\nDissabte a Sant Feliu de Guíxols, a partir d´un quart d´onze de la nit al passeig dels Guíxols, al davant del Casino la Constància, setena mostra de cançó de taverna amb la Colla Jacomet.\nEl diumenge a Sant Feliu de Guíxols, a dos quarts d´onze de la nit i a les veles del moll, actuació de Saif Keita, la veu d´or d´Àfrica. Aquesta proposta forma part del festival de la Porta Ferrada.\nPel que fa als cinemes de Palamós podem veure les següents pel·lícules: A l´Arinco: Rugrats en París, La hora de la Araña, Tomb Raider, Spot i el Sastre de Panamá. Al Kyton podem veure: Pearl Harbor, Evolution, El emperador y sus locuras, Siempre a tu lado, i Diario de Bridget Jones.\n26/04/2002 - Presentació llibre Pere Trijueque\nAquest vespre es presenta el llibre de Pere Trijueque, sobre la gent de la vila de Palamós,...\n26/04/2002 - Concurs de Grallers, aquest cap de setmana\nAquest cap de setmana es fan més actes culturals, com la tercera edició del Concurs Popular de...\n26/04/2002 - Concurs de redacció a Sant Joan\nAquest diumenge es donen els premis del concurs de redacció de la Biblioteca El Caliu de Sant...\n26/04/2002 - Premiats de la Cambra de Comerç\nAhir a la nit es van donar els premis de la Cambra de Comerç de Palamós, en un multitudinari...


Ricard Vilanova (bloc): de març 2018\nDirecció: Masaaki Yuasa\nGuió: Reiko Yoshida, Masaaki Yuasa\nVeus de doblatge: Shôta Shimoda, Shin'ichi Shinohara, Akira Emoto, Sôma Saitô, Minako Kotobuki\n“La història se centra en Kai, un trist alumne d’escola mitjana la vida del qual canvia després de conèixer Lu, una sirena.”\nUn musical, molt disbaratada i en algun moment perd el nord… però molt bé!\nRealment molt sorprenent. No m’esperava res així, però ho dic en sentit positiu. M’ha agradat molt. Les anades d’olla, els moments psicodèlics… m’ha recordat les primeres animacions en blanc i negre americanes musicades.\nLa sirena, entre preciosa i terrorífica… hi ha moment que no saps què pensar. Però la història molt maca, encara que, en algun moment, no sé ben bé cap on va ni què pretén. I els diferents estils de dibuix en l’animació m’han agradat també molt.\nA una petita població costanera, on la major activitat econòmica és la pesca monopolitzada per una gran empresa, en la que pràcticament no hi toca el sol en tot el dia degut a que, just davant de la primera línia de mar, s’hi aixeca una gran paret natural anomenada l’Illa de les Sirenes, hi arriba un noi estudiant de secundària que sembla no sap socialitzar massa amb els companys. A aquest noi li agrada fer música, però no sap tocar cap instrument. En canvi, sap utilitzar el sampler i conjuntament amb l’ordinador fa composicions molt aconseguides, la qual cosa li proporciona bastants seguidors a les xarxes socials. Un parell de companys, un noi i una noia, assabentant-se d’aquestes afinitats, li proposen unir-se al seu grup, però ell no n’està massa convençut.\nParal·lelament, gràcies a la música que va composant a la seva nova casa arran de mar, se li apareix una sirena amb poders màgics que permet moure l’aigua com vol i que, en el moment d’escoltar música, la cua se li transforma en cames i es posa a ballar i cantar, la qual cosa encomana a qui l’escolta i no poden deixar de moure els peus al ritme de la música.\nAl final el noi accedeix a anar a un assaig del grup a l’Illa de les Sirenes i allà es presenta també la sirena, davant els companys, cantant, ballant i fent coreografies màgiques. El noi i la sirena es fan més amics. La sirena el porta a les profunditats i li ensenya qui és el seu pare.\nEl grup acaba actuant en una celebració en honor dels desapareguts al mar, entre els que hi ha gent que està en contra de les sirenes perquè, segons la llegenda, es cruspeixen els humans, inclòs el seu propi avi, que diu que la seva mare –la besàvia– se la va menjar una sirena. En la celebració, al principi només actuen els tres nois, però la sirena, que està en una nevera portàtil protegida del sol –la pot inflamar–, acaba sortint-ne sota un parasol cantant, ballant i encomanant a tothom que està allà que, càmera en mà, no paren de fer fotos.\nEl fet es torna viral, i el pare i l’avi de la noia del trio, que és el propietari de la fàbrica de peix del poble, volen tornar a explotar el parc d’atraccions a l’Illa de les Sirenes que es va quedar abandonat per falta de visitants, tot convencent-los d’actuar-hi. Allà hi actuen, fins que els nois són ningunejats per músics i ballarines professionals, que només fan la seva feina, per tal que la sirena canti, balli i sigui el centre d’atenció turística del complex.\nLa noia del trio, enfadada, aquella nit la passa a casa d’una amiga, i el pare, tot preocupat, està convençut que l’ha raptat o se l’ha menjat la sirena i es disposen a capturar-la. Quan la tenen detinguda, decideixen fer-hi entrar el sol perquè digui què n’ha fet de la noia, moment en el qual es posa a cridar desesperada i el seu pare ve a rescatar-la envoltat de flames, tot cremant-se amb el sol. Al mateix moment apareix la noia i demana que l’alliberin, però el pare l’envia a casa i captura de nou la sirena i el seu pare.\nLa vella que va perdre el seu xicot, pensant que havia estat cruspit per una sirena, el veu aparèixer tant jove com quan va desaparèixer, però aquest cop amb cua de sirena. El jove li demana a la vella anar-se’n junts, convertits tots dos en sirena. Tota la gent mossegada, inclòs la mare de l’avi del protagonista, van convertir-se en sirena i ho van fer per salvar-lis la vida en un moment decisiu.\nFinalment, entre tots, alliberen la sirena i el seu pare. Pèro al mateix moment comença una maledicció que fa pujar el nivell de les aigües només al poble, posant a tothom en perill. S’inicia l’evacuació, però hi ha molta gent que no pot fugir. Les sirenes, totes, venen a salvar la població de morir ofegada i, quan sembla que ja no tenen més força, apareix el noi tocant una cançó que anima a totes les sirenes i aconsegueixen moure l’aigua màgicament, derrumbant la muralla que era l’Illa de les Sirenes. Finalment es fa de dia, però totes les sirenes tenen el seu parasol i fan una gran coreografia.\n“If you want to be well served, make yourself the bed.”\nDirecció: Keiichi Hara\nGuió: Miho Maruo, Hinako Sugiura (manga)\nVeus de doblatge: Anne Watanabe, Kumiko Asô, Gaku Hamada, Kengo Kôra, Yutaka Matsushige\n“Vida i obra de l’artista japonès i pintor ukiyo-e Katsushika Hokusai, vist des dels ulls de la seva filla, Katsushika O-Ei.”\nBé per la història.\nPotser no tan bé per l’animació, però veient el manga original en el que està basada la història, Sarusuberi de Hinako Sugiura (1983-87), a mi m’ha encantat.\nLa veritat sigui dita, no coneixia ni l’existència de la pel·lícula, ni el manga, ni la història real del personatge, el creador del reconegut cuadre de La gran onada de Kaganawa (Kanagawa oki nami ura, 1830-33)\nLa pel·lícula vol explicar la vida de Katsushika Hokusai, artista japonès especialista en gravat xilogràfic, també conegut con ukiyo-e, des del punt de vista de la seva filla (pel que he pogut llegir, la seva tercera filla) que es dedica al mateix que ell, a fer il·lustracions i cuadres sota encàrreg, però que van dedicar tota la seva vida a dibuixar sense parar (sembla ser que també és un dels iniciadors del manga). Però al final, tot això és una excusa, perquè el que acabem veient és com funcionava la societat en el final de l’era Edo en una gran ciutat com era Tòquio (Edo era el nom de Tòquio en l’era Edo…), com vivien els dibuixants / il·lustradors / pintors, la situació de les dones en aquella època, com es guanyaven la vida fent il·lustracions eròtiques (shunga) sota encàrreg i tot un seguit de detalls molt interessants dels que m’he hagut d’informar després, perquè, francament, no en tenia idea.\nI també pel que he pogut llegir, el manga és una obra ben llarga on explica tota mena de detalls (no sé si inventats o reals o una mica de les dues coses), que en la pel·lícula amb prou feines n’apareixen la meitat, amb una història que enganxa ràpid, però amb un dibuix nefast es miri com es miri. La portada és magnífica, inspirada en retrats ja convertits en icones de la il·lustració japonesa, però l’interior pot semblar de nen d’escola. Ara, això sí, la història em sembla que val molt la pena.\nLa pel·lícula ha respectat algun personatge, com el mateix Hokusai, però no la seva filla que, gràcies a Déu, l’ha feta totalment nova i, tot i mostrar-se ben esquerpa com està marcat en la seva caracterització, és més agradable i aconseguida. Hi han detalls de la ciutat que estan bé. L’animació, en general, per ser de 2015, sense ser deficient, podria haver estat molt més aconseguida.\nLa música, això sí, m’ha agradat molt. Tot i mostrar una ciutat del segle XIX, començant amb acords de guitarra rock que, en principi, mai relacionaries, però que queden molt bé. Potser també és una metàfora del progressisme social que hi havia a l’època, vers el pas enrera on ens trobem ara. La banda sonora preciosa, combinant moments rock amb balades precioses.\nO-Ei, qui explica la història en veu d’off, és la filla de Hokusai, Katsushika Hokusai, popularment conegut com Tetsuzo. Ella i un altre noi de 23 anys són aprenents en el taller del pare al qui, per cert, mai anomena pare, sinó Tetsuzo. A través de la seva mirada veiem com altres joves il·lustradors li van darrera, encara que no sabem si li van darrera per ser ella mateixa o per ser la filla d’un conegut artista, doncs ella té un caràcter ben esquerp que els espanta a tots.\nPer altra banda, Tetsuzo viu al taller de manera bastant deixada i abandonada sense horaris ni massa preocupacions, o almenys això sembla. La mare d’O-Ei viu en una altra casa i té una altra filla més petita, invident i malaltisa al que el pare no visita mai.\nEn algun moment, mig en broma mig seriosament, comenten juntament amb la seva filla l’existència real dels dracs, doncs ells els han vist, davant la incredulitat de l’altre aprenent. Una metàfora de la manera de mirar / veure la vida amb els ulls de l’artista de veritat. De la mateixa manera assisteixen a veure com els seus clients tenen visions pròpies de gent amb malaltia mental o amb gran imaginació i com ho solucionen a través de cuadres que protegeixen les cases i els seus habitants.\nLa germana petita, amb la que hi té molt bona relació, finalment acaba morint de la malaltia que tingués (no queda explicat, però podria ser tuberculosi… l’habitual de l’època) i això la deixa marcada. A partir d’aquell moment, ella començarà a dibuixar sota el seu propi nom i no el del seu pare com feia fins ara, doncs era el costum dels aprenents.\nHi han alguns petits detalls interessants de com són les cases de prostitució o companyia on hi han homes vestits de dones per satisfer homes i dones… tot un món d’inspiració per fer shunga, il·lustracions eròtiques japoneses, tan demandades en l’època per la gent amb diners.\nFinalment explica que Shunro acaba morint amb 90 anys amb plenes facultats, però que n’esperava viure 100. I ella matexa acaba finalment casant-se però, com la cosa no funciona, torna a casa del pare i continua la seva vida fins també una edat ben avançada.\nEtiquetes: #01 hinako sugiura, #01 pel·lícules\nWorf i els klingon.\nAquesta temporada es caracteritza perquè Worf s’incorpora a la colla de titelles, que és el que són els personatges de Deep Space Nine. I per acabar-ho d’arrodonir, li donem una mica més de protagonisme als klingon que, fins ara, havien passat una mica en segon terme.\nPer començar la temporada, res millor que un bon atac a Cardassia per part dels klingon, deixant els klingon a mig camí entre una guerra oberta amb la Federació o, simplement, domini sobre els cardassians. En qualsevol cas, si des del principi d’aquesta franquícia els cardassians eren el dolent de la pel·lícula, amb la destrucció de pràcticament la totalitat de la seva flota en l’atac al Domini, conjuntat amb els romulans de l’anterior temporada, ara, afeblits, han de patir l’amenaça klingon, per la qual cosa queden ben bé ningunejats.\nI definitivament el capità Sisko s’afeita el cap i es deixa perilla (pera o masclet en català…).\nEl nou intercomunicador, que ja va aparèixer en l’anterior temporada, es manté. Igual que el nou uniforme, només per operaris de l’estació de la Federació, que va aparèixer fa dues temporades. Per pilotar una nau, canvien d’uniforme i es posen el de The Next Generation… almenys el capità. També cal mencionar que hi ha l’uniforme de gala, que recorda més el de la sèrie anterior per l’ordre de colors.\nAquesta temporada es va emetre al mateix temps que estaven emeten la segona temporada d’Star Trek: Voyager.\nGuió: Guillermo del Toro, Vanessa Taylor\nActors: Sally Hawkins, Octavia Spencer, Vanessa Taylor\n“En una instal·lació secreta de recerca científica i militar als anys seixanta, una dona de la neteja solitària estableix una relació única amb una criatura amfíbia que es troba en captivitat.”\nM’ha agradat sabent que era justeta…\nVeient-ne el tràiler, ja em van quedar clares algunes coses, entre elles que seria una pel·lícula justeta. A més a més, per altres canals, ja m’havien avisat que la pel·lícula seria una merdeta, per dir-ho d’una manera suau. I entre una cosa i l’altra ja m’havia fet una idea del que em podia trobar. Al final, en els grissos hi ha la veritat… i a mi m’ha agradat, coneixent les limitacions del que em trobaria, però també amb algun detall de qualitat que m’ha sorprès positivament.\nEn la dècada dels anys 1960, l’Elisa malviu en un pis rellogat a un pintor il·lustrador en hores baixes, situat damunt un cinema al que no hi va ningú, fent neteges en horari nocturn en una instal·lació militar secreta on hi acaben d’ingressar un ser misteriós dins un contenidor d’aigua. Aquest ser és una forma humanoide amfíbia que té els dos sistemes de respiració, pulmons i brànquies. Diuen que ha estat trobat a l’Amazones, on els indígenes el veneraven com un déu.\nDins la instal·lació militar hi ha un cap que es dedica a torturar l’espècimen, donant per fet que no té cap tipus d’intel·ligència i amb l’única finalitat de reportar una troballa única a un general. Juntament amb ell, hi ha un doctor que l’únic que l’interessa és el descobriment científic, però que és un espia rus encobert dins la instal·lació militar i el que fa és donar-ne part per poder-lo segrestar i emportar-se’l a Rússia.\nA tot això, la noia de la neteja, que és muda, comença a empatitzar amb l’amfibi i acaba descobrint que s’hi pot comunicar amb llenguatge de signes. Tot això d’amagades dels caps. El científic rus, finalment rep llargues del seu govern perquè no n’està interessat i li demanen que mati l’animal perquè almenys els americans no se’n puguin penjar la medalla del descobriment. I el cap torturador, l’únic que vol fer és disseccionar-lo per marxar aviat d’allà a un altre destí.\nDavant d’aquest panorama, la noia de la neteja, ajudada per una companya i el seu llogater, rapten l’amfibi i el deixen a casa seva dins la banyera, amb el coneixement del doctor rus que, d’una manera o altra, els acaba ajudant.\nLa noia i l’amfibi confratitzen fins el punt de tenir relacions sexuals i, arribat el moment de deixar-lo en llibertat, li sap greu separar-se’n. Però el cap de l’equip els descobreix a tots en l’últim moment i es posa a disparar trets a pràcticament tothom. Primer, comença disparant contra tots els russos, inclòs el doctor que estava a punt de morir en mans dels seus propis compatriotes, per saber qui havia raptat l’amfibi. I després, dos a l’amfibi al mig del pit que el maten i un a la noia que també la mata. Finalment, però, l’amfibi ressucita, doncs sembla que sí és una mena de déu –o almenys té alguns poders curatius i regeneratius–, degolla el torturador i es llença a l’aigua amb la noia, aparentment morta. Dins l’aigua, unes ferides que tenia la noia des de petita a les dues bandes del coll, s’obren com brànquies i pot respirar sota l’aigua, com l’amfibi i es fonen en un petó i abraçada.


L'Ajuntament renova el web municipal - sentmenat.com\nInici Societat L’Ajuntament renova el web municipal\nL’Ajuntament renova el web municipal\nL’Ajuntament de Sentmenat va fer ahir, a la sala ECUS, la presentació oficial del nou web municipal que, a partir de la setmana vinent i després d’un breu període de proves, es convertirà la setmana vinent en la nova pàgina web de l’Ajuntament de Sentmenat. Un web, segons l’ajuntament, «renovat, modern, àgil i expressament orientat a prestar un servei d’utilitat als veïns i veïnes de la vila».\nLa principal novetat del web, a part de l’evident renovació de la interfície gràfica, és una nova organització dels continguts que té com a objectiu facilitar l’accés de la ciutadania a la informació.\nAixí, mentre en l’anterior web els continguts s’organitzaven al voltant de les regidories (que en alguns casos podien aplegar temes sense relació entre ells), el nou web organitza la informació al voltant d’àrees temàtiques que agrupen els temes que poden ser d’interès per a la ciutadania, independentment de la regidoria a la que pertanyin, i accessibles des de la mateixa portada mitjançant la secció «A un clic».\nEl nou web també demostra un compromís amb l’accessibilitat. El web compleix amb les pautes d’accessibilitat establertes pel grup de treball WAI (Web Access Initiative) del W3C, per tal de garantir l’accés als continguts al major nombre possible de persones, tenint en compte col·lectius amb discapacitats físiques i col·lectius amb diferents entorns tecnològics o d’accés.\nLa incorporació de RSS per sindicar els continguts, la utilització de recursos de la web 2.0 com GoogleMaps per a la localització d’elements i la incorporació d’un potent gestor de continguts que permetrà als tècnic municipals no només administar el web sinó també ampliar-lo en el futur sense haver de requerir ni contractar serveis externs, són altres de les novetats de la renovada pàgina web municipal.\nUna altra novetat respecte la versió anterior és la potenciació de l’àrea d’atenció al ciutadà, que incorpora nous serveis telemàtics per tal de facilitar les relacions del ciutadà amb l’administració a nivell telemàtic i que es preveu ampliar progressivament amb nous serveis i tràmits.\nEn aquest sentit, en l’acte de presentació d’ahir, l’acaldessa de Sentmenat va manifestar que la renovació del web municipal «constitueix un pas endavant en la preocupació per seguir fent de l’administració sentmenatenca quelcom més proper i accessible».\nEl nou web ha estat fruit de la col·laboració de l’Ajuntament de Sentmenat i la Diputació de Barcelona.\nJun 17, 2009 Redacció\nCreu Roja impulsa una campanya per ajudar les famílies més afectades per la crisiLes cordes de l'arpa tornaran a ressonar aquest cap de setmana


与 gestió 相关的域名和网站-阿里云\n与 "gestió" 相关网站域名\ngestió agrícola agricultura agricultor app quadern de camp llibre de condicionalitat demo gratuïta explotació agrícola\niAgric és una solució per a la gestió agrícola. Basada en el núvol, inclou una App i un entorn Web. Permet obtenir automàticament el Quadern de Camp i els Llibres de Condicionalitat. iAgric està adreçat als agricultors, tant individuals com vinculats a cooperatives, associacions o altres organitzacions.\nprograma facturación programa facturació programa gestió programa gestión programa comptabilitat programa contabilidad


Ulldecona comptarà amb una àrea d’autocaravanes dins el projecte “Montsià, territori camper” – Ajuntament d'Ulldecona\nUlldecona comptarà amb una àrea d’autocaravanes dins el projecte “Montsià, territori camper”\nEl ple de l’Ajuntament d’Ulldecona aprova una moció per l’alliberament dels consellers empresonats\nEl ple de l’Ajuntament d’Ulldecona va acordar ahir a la nit per unanimitat, la proposta del govern municipal per sumar-se al projecte “Montsià, territori camper”. Es tracta d’una iniciativa turística innovadora, impulsada des del consell d’alcaldes i alcaldesses de la comarca, amb l’objectiu de dinamitzar el turisme d’autocaravanes. Per a fer-ho possible, s’ha demanat una subvenció a la Generalitat de Catalunya, dintre de la convocatòria de plans de foment territorial de turisme, per un import total del 364.133,35 euros. En cadascun dels pobles la inversió varia en funció de les necessitats de l’espai escollit per ubicar l’àrea. En el cas d’Ulldecona es preveu situar-la a la part posterior de l’Oficina de Turisme, en una finca de titularitat municipal.\nTambé en l’àmbit del turisme, el ple va aprovar un conveni de col.laboració entre l’administració de la Generalitat, mitjançant el Departament d’Ensenyament, i l’Ajuntament d’Ulldecona, per a desenvolupar un cicle formatiu en règim d’alternança i amb formació dual, a l’Institut Montsià, d’Amposta. D’aquesta manera, els alumnes del cicle formatiu de grau superior de Guia, Informació i Assistència Turístiques al centre, podran fer pràctiques formatives a l’Oficina de Turisme d’Ulldecona.


Projecte Llúdriga - APNAE\nReintroducció de la llúdriga (Lutra lutra) a les conques de la Muga i del Fluvià.\nHistòricament la llúdriga havia estat una espècie abundant a les conques dels rius Fluvià i Muga, així com als Aiguamolls. Durant el s. XX, però, es va anar rarificant.\nEl Projecte Llúdriga va ser un pas més en tota una sèrie de projectes de restauració d’espais i reintroducció d’espècies, portats a terme al Parc Natural dels Aiguamolls de l’Empordà des de la seva creació, sota la direcció de Jordi Sargatal, en el període 1984 – 1997.\nPerò, concretament, el projecte Llúdriga neix a començaments de 1993, quan Jorge de Pallejà, naturalista i escriptor que ja havia aportat, juntament amb les seves germanes els fons per a la construcció de l’aguait Pallejà, es va oferir a col·laborar econòmicament en algun altre projecte del parc. Se li va proposar d’iniciar un estudi de la viabilitat de reintroduir les llúdrigues i ell hi va accedir encantat.\nAixí, durant la primavera i l’estiu de l’any 1993 vàrem recórrer els estanys, rius i rierols dels Aiguamolls i de les conques de la Muga i el Fluvià. Es varen prospectar 144 trams, buscant rastres de la presència de llúdrigues i prenent nota de l’estat de l’aigua i la vegetació, així com de la quantitat de peixos, tot seguint una clau quantitativa ( és a dir, molt abundant, poc abundant, escàs, etc.).\nDeclivi de la llúdriga entre els anys 50 i 80\nEls resultats de l’estudi, finalitzat a la tardor del 1993, varen se clarificadors. D’una banda no hi havia ni rastre de llúdrigues a la zona estudiada . Però de l’altra els rius semblaven trobar-se en millor estat que quan la llúdriga havia desaparegut als vuitanta: les aigües estaven prou netes, excepte alguns punts negres, la vegetació de ribera estava prou ben conservada com per servir de refugi i s’observava grans quantitats de peixos excepte a les parts altes del rius.\nUn segon estudi dut a terme el 1194 i presentat el 1995, en el que s’analitzaren els nivells de contaminants biomoleculars, els més perillosos per la llúdriga i que havien portat a la seva desaparició, així com un estudi més acurat dels aspectes i qualitatius i quantitatius de la població de peixos ens va confirmar la viabilitat del nostre propòsit.\nDurant set anys, entre el 1995 i el 2001 es varen deixar anar 41 exemplars:\nProcedència 1995 1996 1997 1998 1999 2000 2001 Total\nExtremadura 3 15 3 4 - - 1 26\nAstúries - - - 5 - - - 5\nPortugal - - - - - 9 - 9\nAltres - - - - - - - 1\nTotal 3 15 1 9 0 1 1 41\nEn l’actualitat la llúdriga es troba molt ben repartida i fora de tot perill, trobant-la a les conques on es va portar a cap la reintroducció i constatant com s’ha estès al nord fins la conca del Tet i al sud fins la conca del Tenes.\nDistribució de la llúdriga a l'inici i la finalització del projecte.\nClicant aquí podreu accedir a la publicació “El retorn de la llúdriga. Història de la llúdriga als Aiguamolls de l’Empordà i conques dels rius Muga i Fluvià” a càrrec de Deli Saavedra, publicat per la Fundació Territori i Paisatge.


Mindfulness | Cercle MindFulness\nEl mindfulness és la consciència que sorgeix quan prestem atenció de forma intencionada, al moment present, sense jutjar.\nSignifica desenvolupar l’habilitat de prestar atenció a la nostra experiència moment a moment d’una forma particular: amb intenció, curiositat, obertura, acceptació i una actitud amable envers nosaltres mateixos i la nostra experiència, permetent que les coses siguin com són i suspenent el judici i l’autocrítica.\nPracticant mindfulness esdevenim més conscients de:\nEl que està succeint en la nostra ment (pensaments i emocions), en el nostre cos (sensacions) i al voltant nostre.\nCom pensaments, emocions i sensacions estan interrelacionats.\nCom la nostra atenció sembla ser constantment “segrestada” pels nostres pensaments, ja sigui relacionats amb el passat (records, històries, comparacions, associacions...), o amb el futur (planificacions, preocupacions...).\nQuan la nostra ment es queda atrapada en patrons de pensament que ens perjudiquen.\nLa tendència de la ment a jutjar la nostra experiència (m’agrada / no m’agrada) i a nosaltres mateixos, i a voler canviar o controlar les coses perquè siguin del nostre grat.\nAquesta consciència és la que ens permet parar i redirigir l’atenció a la nostra experiència del moment present una vegada i una altra.\nNO és apartar-se de la realitat\nNO és deixar la ment en blanc\nNO és suprimir pensaments o emocions desagradables\nNO és una tècnica de relaxació\nNO és forçar el pensament positiu\nNO és espiritualitat\nNO és una teràpia\nNO és un remei ràpid\nÉS una manera de ser que podem continuar explorant durant tota la vida.\nLa consciència plena pot succeir espontàniament: estem especialment atents quan caminem sobre pedres relliscoses. Tots podem adoptar aquest estat mental durant un breu període de temps. Tots tenim una habilitat inherent per prestar atenció plena. Però és difícil mantenir-la consistentment en la nostra vida i és per això que hem d’entrenar-la: això és el que fem en els programes basats en mindfulness.\nTot i estar basat en la meditació budista, el mindfulness pot ser après i practicat per qualsevol persona, independentment de la seva religió o cultura. Els programes basats en mindfulness integren antigues pràctiques meditatives budistes amb l’actual coneixement psicològic, i s’imparteixen d’una manera completament secular.\nCom em pot ajudar el mindfulness?\nEl mindfulness consisteix simplement en prestar atenció al moment present. És una manera de tornar a nosaltres mateixos i viure les nostres vides amb més plenitud.\nEl mindfulness ens ajuda a tenir una experiència més directa de les nostres vides mentre les vivim. Això ens permet gaudir més de les coses senzilles, com ara un moment compartit amb un fill o amb la parella.\nEn ser un tipus d’atenció afectuosa envers nosaltres mateixos i la nostra experiència, ens ajuda a deixar anar els judicis i ser amables i comprensius amb nosaltres mateixos i amb els altres.\nPracticant mindfulness esdevenim més conscients dels nostres pensaments, emocions i sensacions corporals, i això fa que siguem més capaços de gestionar-los, en lloc de permetre que ens superin. Descobrim com viure en el moment present en lloc de rumiar sobre el passat o preocupar-nos sobre el futur, i aprenem a regular les nostres emocions i millorar les relacions interpersonals, guanyant confiança en nosaltres mateixos.\nEl mindfulness ens ajuda a observar les situacions amb una perspectiva més àmplia. Incrementa l’habilitat de veure les coses amb més claredat, tal com són, sense judicis. Això ens permet prendre decisions més sàvies sobre la nostra salut i la vida en general. Canvia la nostra relació amb el dolor i les dificultats.\nUn entrenament en mindfulness és un entrenament en atenció. Facilita tant focalitzar com expandir l’atenció mentre esdevenim conscients de nosaltres mateixos i del món que ens envolta. Estimula la nostra atenció i concentració de manera que puguem ser més conscients de la nostra experiència durant més temps. Això significa que tenim més opcions a l’hora d’afrontar el proper moment, cosa que redueix el nostre estrès i patiment. Molts de nosaltres estem atrapats en reaccions automàtiques la major part del temps. Practicant mindfulness podem començar a reconèixer els nostres patrons de reactivitat i desenvolupar maneres més conscients i hàbils de respondre a les situacions en lloc de reaccionar-hi automàticament. Així doncs, el mindfulness incrementa la capacitat per afrontar millor situacions estressants, tant a curt com a llarg termini.\nNombroses investigacions científiques han demostrat l’eficàcia del programa de mindfulness MBSR per prevenir i reduir símptomes físics i psicològics en pacients amb ansietat, asma, càncer, dolor crònic, diabetis, fibromiàlgia, trastorns gastrointestinals, cardiopatia, VIH, sufocació, hipertensió, depressió, alteracions del son, trastorns causats per l’estrès.\nEl moment present és l'únic temps que tenim per percebre, aprendre, actuar, canviar i sanar.


El jutge Garzón decreta llibertat sota fiança de 500.000 euros per a Luis García "Luigi", el cervell de l'"operació Pretòria"\nEl presumpte cervell de la trama de corrupció urbanística batejada com a "operació Pretòria" podrà sortir de la presó si paga la fiança de mig milió d'euros que li ha imposat aquest dijous el jutge de l'Audiència Nacional que instrueix el cas, Baltasar Garzón. Es tracta de Luis García, conegut com a "Luigi", que és a la presó des del 30 d'octubre, i és l'únic dels 20 implicats en el cas que continua entre reixes. El jutge no l'ha volgut deixar lliure fins ara davant el risc que destruís proves. L'exdiputat del PSC està imputat per delictes de blanqueig de capitals, associació il·lícita, tràfic d'influències, frau en subvencions i falsedat documental.\n01 Abr 2010 - 19.10\nLuis García "Luigi", el dia que el van traslladar a Madrid per declarar davant l'Audiència Nacional.\nEl jutge Garzón manté que Luigi era el "nexe d'unió" de la resta d'imputats amb l'Ajuntament de Santa Coloma de Gramenet i "especialment" amb l'exalcalde d'aquest municipi, Bartomeu Muñoz, que està en llibertat després d'haver pagat una fiança de 500.000 euros.\nEntre els imputats també hi ha els exalts càrrecs de la Generalitat en els mandats de CiU Lluís Prenafeta i Macià Alavedra, que van quedar en llibertat al desembre després de pagar una fiança d'un milió d'euros. Al febrer, però, l'Audiència Nacional va rebaixar la quantitat fins a 200.000 euros.\nLa mateixa quantitat van haver de pagar dos imputats més, l'exregidor d'Urbanisme de Santa Coloma Manuel Dobarco, i l'exgerent de serveis del mateix municipi Pasqual Vela. I també sota fiança van quedar lliures els empresaris Lluís Casamitjana, Josep Singla i Manuel Carrillo.\nAls 11 imputats en la segona fase de l'operació, en canvi, no els va imposar cap mesura cautelar. Entre aquests hi ha la mare de Bartomeu Muñoz, Josefina Calvet, que no va comparèixer perquè té Alzheimer, i les dones d'Alavedra i Prenafeta, Dordi Malfeito i Lluïsa Mas, l'exgerent de l'Institut Català del Sòl Emili Mas i exalcaldes i exregidors de Sant Andreu de Llavaneres i Mataró.


Connectem Permaculture Design & Pràctiques d’agroecologia regenerativa amb una perspectiva holística inspirada en Nature Connection, Ecologia profunda, L’activisme de base i els canvis que volem veure en aquest món per revertir la degradació de l’ànima i del sòl per crear un futur d’abundància per a tothom.\nSoil Sun Soul va sorgir d’un viatge que va provocar una profunda transformació personal mentre treballava amb la Terra, a diversos països, sobre diversos Permacultura, Agricultura regenerativa i projectes comunitaris.\nEns sentíem inspirats a compartir aquest aprenentatge creant i facilitant cursos transformadors o la creació de projectes regeneratius mitjançant la reunió de professors,practicants,activistes i llocs que ens han inspirat a créixer.\nEls nostres cursos i projectes pretenem tenir una combinació de:\nSILL (Permacultura & Agricultura restaurativa,)\nSOL (L’energia de la força vital que ens alimenta a tots) i\nÀNIMA (Ecologia profunda, Connexió amb la natura, Treball curatiu, Música i Art)\nSempre creixent, canviant i adaptant-se, aquest projecte és un treball en curs ... igual que tots !\nSILL SOL ÀNIMA és una empresa social regenerativa que està fortament guiada per la 3 Ètica de la permacultura:\nQuota justa o redistribució de l’excedent\nCreiem profundament que una altra manera és possible i pretenem ajudar a facilitar el procés de transició cap a un món d’abundància i equitat social amb els nostres esdeveniments educatius.. La reconversió i la recuperació de l’alfabetització ecològica és una part crucial d’aquest viatge, així com la reconnexió amb la natura.\nEl substrat del qual vivim és el sòl, la terra, la Mare Terra. Tot el que es produeix i es consumeix en aquesta terra finalment torna a la terra. La transformació del cicle constant , transmutació i metamorfosi. La natura no es permet el luxe de permetre els elements de la vida després de la mort dels organismes, teixits i cèl·lules per descomposar-se i mineralitzar-se, com diu el químic. Tot i que un organisme decau, el material moribund es converteix en terra mare. Amb aquest procés la vida no s’acaba, però torna a començar. El que resulta del procés en descomposició és el que realment anomenem "la renovació de la vida", és a dir, la fertilitat del sòl. Aquesta és la màgia de la capacitat contínua d’un sòl viu per mantenir les generacions futures. Tots dependem de les energies vitals del sòl i de la seva microbiologia !\nGoethe coneixia les lleis de la natura quan va dir: "La mort és el truc de la natura per crear una nova vida”\nEl Sol com a entitat fertilitzant. La fecundació còsmica impregna la Mare Terra per tal de crear el nombre incalculable de diferents formes de vida que habiten aquest planeta , un procés natural vital. Durant gairebé tot el temps de la humanitat en aquest planeta, la Terra ha estat considerada un ésser sagrat, la Gran Mare. Si la Terra és la nostra veritable mare, llavors el sol també és el nostre veritable pare. Junts fan possible la vida a la Terra. L’energia del sol permet que existeixin formes de vida al nostre planeta. El sol ofereix llum i calor perquè les plantes creixin. Sense el sol, innombrables civilitzacions han homenatjat el sol i han ocupat un lloc significatiu en la visió del món dels nostres avantpassats. En la tradició budista, hi ha molts que lloen Amitabha, el Buda de la llum il·limitada. Podem dir que el sol és un veritable Buda, perquè brilla la seva llum sobre la Terra,proporcionant calor, llum, energia, i la vida cada minut del dia a totes les espècies. La majoria de les cultures antigues consideraven el Sol com el principal, divinitat masculina, fertilitzant la Terra per tal de crear vida. El sol com a alimentador de la humanitat. El raig solar que encén la llar simbolitza la comunicació de l’energia divina a l’úter del món . A través de la porta del sol la circulació d’energia és contínua. La font d’energia definitiva per a tots els processos biològics (excepte els sistemes quimiotròfics) és el Sol.\nQuan està en relació amb l’ànima, sentim les nostres màximes aspiracions, els nostres coneixements més estranys. Els nostres coneixements místics, i les nostres inspiracions espontànies i el desencadenament d’idees creatives que ens infonen les qualitats humanes i sagrades de la vida que satisfan els anhels profunds. La profunditat de l’enyor de recordar la pròpia integritat, i pel cruixit d’esforços per trobar i mantenir viu el cor més atrevit i sense disminuir. Totes aquestes accions de reparació de l’ànima del món també constitueixen el creixement de la pròpia ànima: Els coneixereu pels seus actes. En arribar al món, com a ànima cada vegada més individualitzada, també es repara el corb de si mateix, perquè qualsevol cosa del món s’ha torçat i es pot ajudar, de vegades també es troba en una condició necessària similar en la psique personal . Desenvolupeu actituds essencials que necessitin una vida de l’ànima de qualitat . L’ànima arriba a la plenitud de la seva alçada. L’ànima com l’alè invisible que anima el cos viu i que queda, com a espècie de fantasma o fantasma, després de la mort del cos. L '"ànima" o "psique" la quinta essència dels organismes vius que sempre s'esforcen cap a la realització personal i l'expressió del seu màxim potencial o "entelèquia".\n“L'objectiu final de l'agricultura no és el cultiu de cultius, sinó el cultiu i la perfecció dels éssers humans ".\nLa revolució One-Straw


Com forçar a instal·lar aplicacions específiques al país en dispositius Android - Android | Desembre 2021\nUna cosa que em molesta en el nucli principal és quan veig alguna nova aplicació, ja sigui basada en web o per a telèfons intel·ligents, i trobo que només està disponible per a ciutadans dels Estats Units i del Regne Unit. Preneu Google Music per exemple !! Per què ha de ser específic del país? De la mateixa manera, hi ha moltes aplicacions Android fantàstiques que només estan disponibles als mercats Android específics del país i no podreu posar-vos de mans. Almenys oficialment.\nACTUALITZACIÓ: L’aplicació que comentem en aquest tutorial ja no està disponible. Hem escrit un altre article per ajudar-vos en el procés - Com instal·lar Spotify i altres aplicacions restringides per país a Android. Comprova-ho.\nJa hem vist com podeu accedir a aplicacions web específiques del país, com ara Google Music. Avui veurem com accedir o forçar a instal·lar aplicacions bloquejades específiques al país a Android.\nNota: Heu de tenir un dispositiu Android arrelat perquè funcioni el truc. Si no heu arrelat el dispositiu, podeu fer una ullada Android Soul. Estic segur que hi trobareu guies d’arrelament per al vostre dispositiu i totes les guies són molt completes.\nDe nou, no som responsables de cap dany al vostre telèfon a causa d’errors tècnics durant l’arrelament. Estàs sol!!\nAra torna a forçar la instal·lació d'aplicacions no disponibles al vostre país a Android.\nPas 1: Baixeu i instal·leu Market Unlocker (comproveu Com instal·lar Spotify i altres aplicacions restringides per país a Android ) al dispositiu Android arrelat L'aplicació és gratuïta i es pot instal·lar en dispositius que utilitzin la versió 2.2 d'Android i versions posteriors.\nPas 2: Una vegada instal·lada l’aplicació obriu-la i feu clic a l’opció Activa el desbloqueigper canviar la versió del mercat (se us demanarà que concediu els drets administratius per primera vegada), però abans de fer-ho, feu una ullada al final de l'aplicació. La informació mostra la versió actual del mercat al vostre dispositiu i, si tot va bé, es mostrarà Verizon (EUA) per defecte.\nVoila, des d’avui mateix, podeu descarregar i instal·lar aplicacions específiques del país als vostres dispositius Android. Sí, tan senzill com això!\nAixò no és tot, mentre esteu a la pantalla d'inici de l'aplicació, feu lliscar el dit cap a la dreta per anar a la pestanya del mercat. Aquí podeu veure una llista de tots els països (com els EUA, Canadà, Japó, etc.) i els proveïdors de serveis als quals podeu dirigir el vostre mercat. Només heu de tocar el venedor al qual vulgueu canviar la vostra signatura del mercat. Per exemple, si voleu descarregar una aplicació disponible només per als usuaris del Japó, feu clic al proveïdor de serveis Japó de la llista i deixeu que els canvis siguin efectius.\nL’aplicació també us permet configurar el país i el proveïdor de serveis de forma manual. A més, podeu utilitzar un servidor intermediari per navegar i descarregar aplicacions del mercat. També podeu utilitzar Market Unlocker per a Amazon App Store i crear un compte per descarregar una aplicació de pagament de forma gratuïta cada dia.\nTambé hi ha una versió pro de l'aplicació que elimina tots els anuncis i permet obtenir una configuració automàtica de comparació de proxy.\nCrec que el desbloqueig del mercat (comprovar Com instal·lar Spotify i altres aplicacions restringides per país a Android ) és una de les millors maneres de descarregar l'aplicació específica del país en qualsevol dispositiu Android. L’aplicació només requereix l’accés root al vostre dispositiu i, després, podreu canviar la signatura del vostre país de mercat amb un cop d’ull. Si coneixeu algun truc similar a Android, tots som orelles!\niTunes atura les descàrregues automàtiques\nrecuperació d'imatges de Windows 8.1\naplicació meteorològica windows 8\nclasses de cuina a youtube


Horari d'estiu de l'Arxiu històric\t· 27/07/2015\nL'horari de l'Ah fins el 30 de setembre és:\nDins d'aquest periode, l'Arxiu històric romandrà\ntancat de l'1 al 23 d'agost.\nLA FOTO DEL MES: Assemblea final de la II Universitat d'Estiu a Gandia (UEG)\t· 01/07/2015\nBeques formatives de la Conselleria d'Educació, Cultura i Esport\t· 22/06/2015\nLa Conselleria d'Educació, Cultura i Esport ha convocat unes beques per a activitats formatives de titulats superiors.\nEntre les beques creades hi ha dues dedicades a l'estudi i catalogació dels documents de l'Arxiu Secret del Vaticà sobre la família Borja.\nLA FOTO DEL MES: Josep Lloret al Museu Faller\t· 01/06/2015\nJosep Lloret Tarrasó ha vist reconeguda molt recentment la seua trajectòria i aportació cívica a Gandia a través del seu nomenament com a fill predilecte al plenari de l’Ajuntament de Gandia celebrat el passat 8 de maig. Nascut el 1930, ha exercit l’ofici docent i ha estat president de la Junta Local Fallera durant 21 anys.\nGandia 450 anys de tradició universitària.\t· 28/05/2015\nGandia és una ciutat amb una arrelada tradició i vocació universitàries. Seguint la tònica de fer accessibles alguns dels fons audiovisuals teniu disponible, a Vimeo, el vídeo Gandia 450 anys de tradició universitària.\nAquest documental, produït ja fa uns anys per Gandia TV, ens refresca la història al temps que ens situa en els inicis del reviscolament de la vida universitària en les dècades de 1980 i 1990. Hi voreu un repàs per la tradició universitària de Gandia des de la Universitat jesuítica fins l'actual Escola Politècnica Superior de Gandia, de la UPV, passant per la Universitat d’Estiu, o la Universitat Popular.\nPàgina 18 de 32


El nou sistema tecnològic dels busos interurbans de Mallorca guanya un premi d'ITS Espanya\nPublicado 24/4/2019 11:01:00CET\nEl nou sistema tarifari dels busos interurbans de Mallorca (TIB), que incorpora la targeta bancària com a títol de transport a través del 'contactless', ha guanyat el Premi Especial ITS 2019.\nEn un comunicat, la Conselleria de Territori, Energia i Mobilitat ha explicat aquest dimecres que el sistema "entrarà en funcionament amb les noves concessions del transport regular per carretera de Mallorca" i que inclourà també "la doble validació en l'entrada i sortida del bus", així com "un moneder virtual accessible a tot moment pels usuaris des de l'extranet del TIB".\nEl premi ha estat concedit en el marc del XIX 'Congrés espanyol sobre sistemes intel·ligents de transport', celebrat per l'associació ITS Espanya els dies 1, 2 i 3 d'abril. Allà, el Consorci de Transports de Mallorca va participar amb la ponència titulada 'Modernització del transport públic de Balears amb un sistema ITS d'última generació'.\nEl nou sistema tarifari integrat i la seva nova tecnologia va ser també un dels temes que es van presentar en les jornades de l'European Metropolitan Transports Authorities (EMTA), organitzades pel Consorci de Transports de Mallorca els dies 4 i 5 d'abril. En el marc de la trobada es va oferir una demostració del funcionament del nou sistema i del seu equipament.\nLa trobada va reunir 20 autoritats de transport d'àrees metropolitanes d'Europa i representants de Londres, París, Amsterdam o Torí i membres de Barcelona, Madrid o València, entre altres ciutats, van compartir experiències relacionades amb la mobilitat. La descarbonització del transport públic, els vehicles de zero emissions, la qualitat de l'aire i el finançament de les infraestructures, van ser altres temes que també es van debatre.\nEl Govern balear va participar presentant la situació del transport a les Illes i tractant temes com la descarbonització i l'augment de l'oferta de la mobilitat pública.\nDes del Govern han recordat que, el passat mes de febrer, el Parlament va aprovar la Llei de canvi climàtic i transició energètica, que inclou prohibir els cotxes dièsel en 2025, excepte els ja matriculats a Balears. D'altra banda, el Pla estratègic de Mobilitat pel 2026 preveu un 50 per cent d'augment de l'oferta de transport interurbà d'autobús i l'ampliació de la infraestructura ferroviària de Mallorca.


09/23/2021 04:03:22 AM\nPla de xoc de l'Ajuntament per a l'inici del curs escolar a Sant Boi\nCreació d'un ecosistema local de suport a les famílies i a la comunitat educativa amb mesures innovadores connectades amb els recursos del territori\nTargetes moneder per adquirir material escolar i altres productes a botigues de la ciutat. Contractes laborals a gent jove per ajudar les escoles a adaptar-se a les necessitats de la COVID-19. Un servei d'atenció a domicili per donar suport d'urgència a les famílies de Sant Boi si un fill o una filla manifesta símptomes de la malaltia en horari escolar. Beques per facilitar la formació i els projectes vitals de les persones joves...\nA pocs dies de l'inici del curs escolar 2020-21, l'Ajuntament de Sant Boi posa en marxa una bateria de mesures extraordinàries per facilitar la tornada a l'escola i garantir una educació segura i igualitària en un inici de curs marcat per les necessitats que genera la situació sanitària.\nL'alcaldessa, Lluïsa Moret, i la tinenta d'Alcaldia de Ciutat Educadora, Alba Martínez, han presentat les mesures aquest dimecres, dia 9 de setembre, en el decurs d'una roda de premsa .\nL'aposta de la ciutat és la creació d'un ecosistema local que aporta valor estratègic a l'activitat educativa , entenent-la també com un motor econòmic i, alhora, com un camp de proves per augmentar la resiliència sanitària de la ciutat.\nAquest plantejament innovador és fruit del contacte permanent de l'Ajuntament amb la comunitat educativa local i altres agents del territori. L'alcaldessa, Lluïsa Moret, i la tinenta d'Alcaldia de Ciutat Educadora, Alba Martínez, s'han reunit aquests dies amb les direccions i amb representants de les AFA de totes les escoles i tots els instituts de Sant Boi per abordar l'inici de curs.\nLes mesures previstes al pla de xoc comporten per una banda suport econòmic i serveis adreçats a les famílies i per l'altra a la comunitat educativa , i alhora accions que afavoreixen l'ocupació juvenil, la cura i atenció sanitària de les persones i el consum en el teixit comercial local.\nAquest pla de xoc té una assignació pressupostària de 700.000 euros .\nTargeta moneder a l'inici del curs\nAjuts per a famílies amb infants de 0-16 anys i per a joves de 16-25 anys que han vist reduïts els seus ingressos a causa de la pandèmia. Aportació econòmica de 200 euros per infant o jove, que s'abona per mitjà d'una targeta moneder vàl·lida per a l'adquisició de material escolar o altres productes a 250 establiments de comerç i serveis de la ciutat. S'hi destinaran en total 320.000 euros.\nContractació laboral de 10 joves en situació de precarietat laboral que donaran suport a les escoles i els instituts adaptant el funcionament dels centres a les necessitats de la pandèmia durant el primer trimestre del curs, mitjançant tasques de logística, informació i control (organització d'espais, trasllat de mobiliari, pintura de patis, gestió de cues i zones d'espera al carrer, informació a les entrades i sortides...). El pressupost d'aquesta acció és de 44.000 euros.\nAgents joves per l'esport segur COVID-19\nContractació laboral de 4 joves en situació de precarietat laboral per col·laborar en tasques de logística, informació i control als equipaments esportius (supervisió del compliment de la normativa COVID, millora de l'organització dels espais, les cues i les zones d'espera al carrer, informació al públic assistent a les competicions...). L'Ajuntament hi destinarà 22.000 euros.\nServei d'atenció a domicili SAD COVID-19 educatiu\nServei d'atenció específic per donar suport d'urgència a famílies i escoles en cas que un alumne o alumna manifesti símptomes compatibles amb la malaltia. L'objectiu és facilitar l'acolliment i la cura d'urgència, durant les primeres hores, fins que la família es pugui organitzar per ocupar-se'n a partir de l'endemà (40.000 euros).\nConvocatòria de beques per a persones d'entre 16 i 35 anys per afavorir la igualtat d'oportunitat i la cohesió social. Els conceptes previstos són: formació (pagament de matrícules), mobilitat (compra de títols de transport), conciliació (ajudes per a mares joves) o diversitat funcional. (30.000 euros).\nReforç del projecte d'èxit educatiu 'Suport a l'estudi. Tu pots!', adreçat a l'alumnat de les etapes de secundària i batxillerat dels centres públics. Atesa la complexitat del nou curs escolar, el projecte s'ampliarà al mes de juliol per donar cobertura a les proves de recuperació i a les PAU. Contractació de 10 docents que estiguin en situació d'atur, preferentment joves. L'Ajuntament destina a aquest projecte 244.000 euros.


L'acció humana possible causa de la pèrdua del primer niu de corriol - Ràdio Televisió El Vendrell\nEl primer niu de corriol camanegre que es va trobar a l’inici de la temporada de cria a tota la Costa Daurada, emplaçat a Coma-ruga s’ha perdut a causa d’un atac compatible amb l’acció humana. Així ho ha denunciat el grup ecologista GEVEN que explica com al voltant del niu s’han trobat petjades, per tant, probablement hagi estat de forma malintencionada o per irresponsabilitat a l’hora de portar lligats els gossos. Tot i que no es poden descartar altres hipòtesis, el presumpte vandalisme encara fa més lamentable el fet. Els ous estaven a pocs dies de fer eclosió, el que hagués donat les primeres cries d’enguany d’aquesta au protegida i amenaçada. El GEVEN, que fa seguiment d’aquesta espècie a la costa del Baix Penedès, juntament amb altres entitats i amb la col·laboració dels ajuntaments, vol posar el focus en la necessitat de cuidar i potenciar l’entorn natural. Recorden que el fet que el corriol nidifiqui a les nostres platges són bones notícies, en primer terme per la supervivència de l’au i tot seguit com a indicador de que tenim una platja viva i no simplement un sorral. El grup ecologista explica que per què deixin de destruir-se nius el més important és seguir fent divulgació de la fauna i la flora que habita el nostre litoral.